Document ID: 32013D0710

SKLEP KOMISIJE
z dne 2. decembra 2013
o spremembi Sklepa Komisije 2012/757/EU o tehničnih specifikacijah za interoperabilnost, ki se nanašajo na podsistem „Vodenje in upravljanje prometa“ železniškega sistema v Evropski uniji
(notificirano pod dokumentarno številko C(2013) 8377)
(Besedilo velja za EGP)
(2013/710/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2008/57/ES Evropskega parlamenta in Sveta z dne 17. junija 2008 o interoperabilnosti železniškega sistema v Skupnosti (1) in zlasti drugega pododstavka člena 6(1) Direktive,
ob upoštevanju naslednjega:
(1)
Člen 12 Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (2) določa, da mora Evropska železniška agencija (v nadaljnjem besedilu: Agencija) zagotoviti prilagoditev tehničnih specifikacij za interoperabilnost (v nadaljnjem besedilu: TSI) tehničnemu napredku, tržnim gibanjem in družbenim zahtevam ter Komisiji predlagati spremembe TSI, ki se ji zdijo potrebne.
(2)
Komisija je s Sklepom C(2007) 3371 z dne 13. julija 2007 Agenciji podelila okvirni mandat za opravljanje nekaterih dejavnosti v skladu z Direktivo Sveta 96/48/ES z dne 23. julija 1996 o interoperabilnosti vseevropskega železniškega sistema za visoke hitrosti (3) in Direktivo 2001/16/ES Evropskega parlamenta in Sveta z dne 19. marca 2001 o interoperabilnosti vseevropskega železniškega sistema za konvencionalne hitrosti (4). V skladu s pogoji navedenega okvirnega mandata je bila Agencija zaprošena, naj spremeni TSI za vodenje in upravljanje prometa.
(3)
Dodatek A k sedanjim TSI za vodenje in upravljanje prometa se nanaša na različico 2 operativnih predpisov za evropski sistem upravljanja železniškega prometa (ERTMS), ki so bili razviti na podlagi različice 2.3.0.d specifikacij v zvezi z zahtevami sistema (SRS) za evropski sistem vodenja vlakov (ETCS).
(4)
Sedanji različici specifikacij ERTMS/ETCS sta „osnovna konfiguracija 2“ in „osnovna konfiguracija 3“. Različica „operativnih načel in predpisov za ERTMS“, ki ustreza „osnovni konfiguraciji 3 za ERTMS/ETCS“, je različica 3. To se mora odražati v TSI za vodenje in upravljanje prometa.
(5)
Agencija je 5. julija 2012 izdala priporočilo (ERA/REC/05-2012/INT-ERTMS) za posodobitev različice „operativnih načel in predpisov za ERTMS“ iz Sklepa Komisije 2012/757/EU z dne 14. novembra 2012 o tehničnih specifikacijah za interoperabilnost, ki se nanašajo na podsistem „Vodenje in upravljanje prometa“ železniškega sistema v Evropski uniji in o spremembi Odločbe 2007/756/ES (5).
(6)
Sklep 2012/757/EU je torej treba spremeniti.
(7)
Ukrepi iz tega sklepa so v skladu z mnenjem odbora, ustanovljenega v skladu s členom 29(1) Direktive 2008/57/ES -
SPREJELA NASLEDNJI SKLEP:
Člen 1
Dodatek A Priloge I k Sklepu 2012/757/EU (TSI za podsistem „Vodenje in upravljanje prometa“) se nadomesti z naslednjim:
„Dodatek A
Operativni predpisi ERTMS/ETCS in ERTMS/GSM-R
Operativni predpisi za ERTMS/ETCS in ERTMS/GSM-R so določeni v tehničnem dokumentu ‚,Operativna načela in predpisi za ERTMS - 3. verzija‘, ki je objavljen na spletni strani ERA (www.era.europa.eu).“
Člen 2
Ta sklep se uporablja od 1. januarja 2014.
Člen 3
Ta sklep je naslovljen na države članice.
V Bruslju, 2. decembra 2013

Labels: 7
8
15